ddrg/super_eurlex huggingface dataset:
SKLEP KOMISIJE (EU) 2022/948

z dne 1. marca 2022

o podpori shemi za reševanje za banko Sberbank d.d.

(notificirano pod dokumentarno številko C(2022) 1403)

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti drugega pododstavka člena 18(7) Uredbe,

ob upoštevanju naslednjega:

(1) Enotni odbor za reševanje je 1. marca 2022 ob 17.26 Komisiji v skladu s členom 18(7) Uredbe (EU) št. 806/2014 poslal shemo za reševanje za banko Sberbank d.d. s sedežem na Hrvaškem.

(2) Enotni odbor za reševanje v shemi za reševanje navaja, da so vsi pogoji za reševanje, določeni v prvem pododstavku člena 18(1) Uredbe (EU) št. 806/2014, v zvezi z banko Sberbank d.d. izpolnjeni, in ocenjuje, zakaj je ukrep za reševanje potreben zaradi javnega interesa.

(3) S shemo za reševanje se banko Sberbank d.d. v skladu s členom 18(6) Uredbe (EU) št. 806/2014 vključi v postopek reševanja in določi uporabo instrumenta prodaje poslovanja za institucijo v postopku reševanja. Shema za reševanje navaja tudi razloge, zakaj so vsi navedeni elementi ustrezni.

(4) Komisija se strinja s shemo za reševanje. Zlasti se strinja z razlogi, ki jih je navedel enotni odbor za reševanje, zakaj je reševanje potrebno zaradi javnega interesa v skladu s členom 18(5) Uredbe (EU) št. 806/2014.

(5) Shemo za reševanje, ki jo je predložil enotni odbor za reševanje, bi bilo zato treba podpreti –

SPREJELA NASLEDNJI SKLEP:

Člen 1 Shema za reševanje za banko Sberbank d.d. se podpre.

Člen 2 Ta sklep je naslovljen na enotni odbor za reševanje.

V Bruslju, 1. marca 2022 Za Komisijo Mairead MCGUINNESS članica Komisije

(1) Objavljena v Uradnem listu dne 30. julija 2014, L 225, str. 1: http://eur-lex.europa.eu/legal-content/SL/TXT/PDF/?uri=CELEX:32014R0806&from=EN.
(4)

Na 19. zasedanju, ki bo potekalo od 14. do 25. novembra 2022, bo konferenca pogodbenic CITES odločala o predlogih za spremembo dodatkov I in II k CITES. Pogodbenice morajo take predloge sekretariatu CITES predložiti do 17. junija 2022. Unija lahko kot pogodbenica CITES pripravi takšne predloge.
(5)

Priloga B k Delegirani uredbi Komisije (EU) 2015/2446 (3) in Priloga B k Izvedbeni uredbi Komisije (EU) 2015/2447 (4) sta bili spremenjeni z Delegirano uredbo Komisije (EU) 2021/234 (5) oziroma Izvedbeno uredbo Komisije (EU) 2021/235 (6). Navedeni prilogi določata skupne podatkovne zahteve, oblike in oznake za tranzitno deklaracijo, da bi se bolje uskladili skupni podatkovni elementi za shranjevanje informacij in njihovo izmenjavo med carinskimi organi ter med carinskimi organi in gospodarskimi subjekti. Te spremembe so bile potrebne za zagotovitev interoperabilnosti med carinskimi elektronskimi sistemi, ki se uporabljajo za različne vrste deklaracij in obvestil. Zato bi bilo treba Dodatek IIIa h Konvenciji, ki odraža Prilogo B k Delegirani uredbi (EU) 2015/2446 in Prilogo B k Izvedbeni uredbi (EU) 2015/2447, ustrezno spremeniti.
(2)

Balkanske zdravstvene namenske sile (BMTF) so bile vzpostavljene kot regionalna pobuda, v kateri je sodeluje šest držav Zahodnega Balkana, in sicer Albanija, Bosna in Hercegovina, Črna gora, Severna Makedonija, Srbija in Slovenija, s ciljem zagotavljanja hitrega in učinkovitega odzivanja državam ali regijam, ki jih prizadenejo nesreče, z uporabo obstoječih vojaških zdravstvenih zmogljivosti sodelujočih držav. Vsaka od šestih sodelujočih držav prevzame vlogo „države nosilke“ za dve leti. Severna Makedonija ima to vlogo v obdobju od junija 2020 do junija 2022. Organizacija je v drugi polovici leta 2021 uvedla nova notranja pravila, ki omogočajo dolgoročnejšo napotitev v podporo misijam in operacijam, tudi v okviru misij in operacij skupne varnostne in obrambne politike (SVOP) zunaj Zahodnega Balkana.
(1)

Francoski organ za nadzor trga je avgusta 2019 v okviru tržnega nadzora premične tlačne opreme, ki se izvaja v skladu z določbami členov 16 do 26 Uredbe (ES) št. 765/2008 Evropskega parlamenta in Sveta (2) in določbami člena 30 Direktive 2010/35/EU Evropskega parlamenta in Sveta, preiskal primer tlačne jeklenke, ki jo proizvaja družba Xinchang Burong Machinery Co. Ltd (Kitajska). Jeklenko sta uvozili in distribuirali družbi VZ Trend Goods GmbH (Nemčija) in Alsino GmbH (Nemčija), kupiti pa jo je mogoče tudi prek www.amazon.fr (Francija) pod blagovno znamko „PARTY FACTORY“.
(39)

Komisija ugotavlja, da so nekatere države članice izrazile namero, da bodo v svoje stroškovne osnove za tretje referenčno obdobje vključile stroškovne postavke v zvezi z odkrivanjem brezpilotnih zrakoplovov na letališčih. Na podlagi elementov iz osnutkov načrtov izvedbe ni bilo mogoče natančno določiti, v kolikšni meri so države članice take ugotovljene stroške vključile v svoje stroškovne osnove za tretje referenčno obdobje, in če so bili taki stroški vključeni, v kolikšni meri so nastali v zvezi z izvajanjem navigacijskih služb zračnega prometa in bi se zato lahko šteli za upravičene v okviru načrta izvedbe in ureditve pristojbin. Službe Komisije so vsem državam članicam poslale ad hoc zahtevo po informacijah, da bi zbrale ustrezne informacije, in bodo v okviru preverjanja skladnosti cen na enoto nadalje preučile sporočene stroške odkrivanja brezpilotnih zrakoplovov na letališčih. Ta sklep ne posega v ugotovitve in sklepe Komisije o stroških odkrivanja brezpilotnih zrakoplovov.
Komisija ugotavlja, da so nekatere države članice izrazile namero, da bodo v svoje stroškovne osnove za tretje referenčno obdobje vključile stroškovne postavke v zvezi z odkrivanjem brezpilotnih zrakoplovov na letališčih. Na podlagi elementov iz osnutkov načrtov izvedbe ni bilo mogoče natančno določiti, v kolikšni meri so države članice take ugotovljene stroške vključile v svoje stroškovne osnove za tretje referenčno obdobje, in če so bili taki stroški vključeni, v kolikšni meri so nastali v zvezi z izvajanjem navigacijskih služb zračnega prometa in bi se zato lahko šteli za upravičene v okviru načrta izvedbe in ureditve pristojbin. Službe Komisije so vsem državam članicam poslale ad hoc zahtevo po informacijah, da bi zbrale ustrezne informacije, in bodo v okviru preverjanja skladnosti cen na enoto nadalje proučile sporočene stroške odkrivanja brezpilotnih zrakoplovov na letališčih. Ta sklep ne posega v ugotovitve in sklepe Komisije o temi stroškov odkrivanja brezpilotnih zrakoplovov.
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil v Grčiji sprejeti izvedbeni sklep, ki bo tej državi članici omogočil nadaljnje prejemanje in pošiljanje osebnih podatkov na podlagi člena 12 Sklepa 2008/615/PNZ.
(d)

izboljšuje kakovost in obseg razpoložljivih podatkov in statističnih kazalnikov, vključno s harmoniziranim zbiranjem podatkov Unije in ob ustreznem upoštevanju nacionalnih posebnosti, ter tako zagotovi, da pristopi k podpori in opolnomočenju energijsko revnih in ranljivih potrošnikov temeljijo na informiranem in posodobljenem razumevanju ključnih vprašanj in ustreznih razsežnosti, pa tudi njihovih prostorskih in časovnih variacij, v tesnem sodelovanju z Odborom za socialno zaščito (in njegovo podskupino za kazalnike) in ESTAT;
SKLEP KOMISIJE (EU) 2022/494

z dne 25. marca 2022

o potrditvi sodelovanja Irske pri Uredbi (EU) 2021/693 Evropskega parlamenta in Sveta o vzpostavitvi programa Pravosodje

EVROPSKA KOMISIJA JE –

ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in zlasti člena 4 Protokola,

ob upoštevanju uradnega obvestila Irske o odločitvi, da sprejme Uredbo (EU) 2021/693 Evropskega parlamenta in Sveta z dne 28. aprila 2021 o vzpostavitvi programa Pravosodje in razveljavitvi Uredbe (EU) št. 1382/2013 (1) in da jo ta zavezuje,

ob upoštevanju naslednjega:

(1) Irska je z dopisom z dne 22. novembra 2021 uradno sporočila svojo odločitev, da sprejme Uredbo (EU) 2021/693 in da jo ta zavezuje.

(2) Za sodelovanje Irske pri Uredbi (EU) 2021/693 ni nobenih pogojev.

(3) V skladu s postopkom iz člena 331(1) Pogodbe o delovanju Evropske unije bi bilo zato treba potrditi sodelovanje Irske pri Uredbi (EU) 2021/693 –

SPREJELA NASLEDNJI SKLEP:

Člen 1 Sodelovanje Irske pri Uredbi (EU) 2021/693 je potrjeno.

Člen 2 Ta sklep začne veljati dan po objavi v Uradnem listu Evropske unije.

V Bruslju, 25. marca 2022 Za Komisijo predsednica Ursula VON DER LEYEN

(1) UL L 156, 5.5.2021, str. 21.
SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA

Pogodbenici Sporazuma med Evropsko unijo in Republiko Moldavijo o operativnih dejavnostih, ki jih Evropska agencija za mejno in obalno stražo izvaja v Republiki Moldaviji, sta seznanjeni s tesnim odnosom med Evropsko unijo ter Norveško, Islandijo, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi teh držav k izvajanju, uporabi in razvoju schengenskega pravnega reda.

V takih okoliščinah je zaželeno, da organi Norveške, Islandije, Švice in Lihtenštajna na eni strani ter Republike Moldavije na drugi strani brez odlašanja sklenejo dvostranske sporazume glede ukrepov, ki jih Evropska agencija za mejno in obalno stražo izvaja v Republiki Moldaviji, in sicer z določbami, ki so podobne določbam Sporazuma med Evropsko unijo in Republiko Moldavijo o operativnih dejavnostih, ki jih Evropska agencija za mejno in obalno stražo izvaja v Republiki Moldaviji.
(6)

Visoki predstavnik je 22. februarja 2022 dal izjavo v imenu Unije, v kateri je odločno obsodil odločitev predsednika Ruske federacije, da prizna neodvisnost območij ukrajinskih pokrajin Doneck in Lugansk, ki niso pod vladnim nadzorom, in posledično odločitev o napotitvi ruskih vojakov na ta območja. To nezakonito dejanje dodatno spodkopava suverenost in neodvisnost Ukrajine ter pomeni hudo kršitev mednarodnega prava in mednarodnih sporazumov, vključno z Ustanovno listino ZN, Helsinško sklepno listino, Pariško listino in memorandumom iz Budimpešte, pa tudi sporazumov iz Minska in Resolucijo Varnostnega sveta ZN 2202 (2015). Rusijo kot udeleženko v konfliktu je pozival, naj prekliče priznanje, spoštuje svoje zaveze, spoštuje mednarodno pravo in se vrne k razpravam v normandijski četverici in tristranski kontaktni skupini. Napovedal je, da se bo Unija na te zadnje kršitve Rusije odzvala s takojšnjim sprejetjem dodatnih omejevalnih ukrepov.
(2)

Poglobitev dialoga in sodelovanja na področju varnosti in obrambe je eden od ciljev Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani (2). Poglobljeno sodelovanje na področju skupne varnostne in obrambne politike (SVOP) in uskladitev s SZVP med Unijo in Ukrajino je bil eden od rezultatov vrha EU-Ukrajina leta 2020, kar je bilo dodatno utrjeno na vrhu EU-Ukrajina leta 2021.
IZVEDBENI SKLEP KOMISIJE (EU) 2022/161

z dne 3. februarja 2022

o zaključku postopka pregleda glede trgovinskih ovir v smislu Uredbe (EU) 2015/1843, ki jih uporabljajo Združene mehiške države in vključujejo ukrepe, ki vplivajo na uvoz pijače „Tequila“

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2015/1843 Evropskega parlamenta in Sveta z dne 6. oktobra 2015 o določitvi postopkov Unije na področju skupne trgovinske politike za zagotovitev izvrševanja pravic Unije po mednarodnih pravilih trgovanja, zlasti tistih, ki so dogovorjena v okviru Svetovne trgovinske organizacije (1), in zlasti člena 5(2) in člena 12(1) Uredbe,

ob upoštevanju naslednjega:

1. POSTOPEK

(1) Evropska komisija je 23. julija 2020 z objavo obvestila o začetku v Uradnem listu Evropske unije (2) začela postopek pregleda glede trgovinskih ovir, ki jih uporabljajo Združene mehiške države in vključujejo zavrnitev izdaje izvoznih potrdil za pijačo „Tequila“.

(2) Preiskava se je začela na podlagi pritožbe, ki jo je vložilo Združenje evropskih pivovarjev v imenu industrije Unije. Pritožba je vsebovala zadostne dokaze o omejitvi trgovine in posledični škodi, ki so zadostovali za začetek preiskave.

(3) Službe Komisije so 16. aprila 2021 odbor, ustanovljen s členom 7(1) Uredbe (EU) 2015/1843, obvestile o rezultatih postopka pregleda. V poročilu je bilo ugotovljeno, da čeprav ni neposrednega interesa EU za reševanje spora, bi moral postopek ostati odprt, nadaljnji razvoj dogodkov v Združenih mehiških državah pa bi bilo treba spremljati.

2. UMIK PRITOŽBE IN ZAKLJUČEK POSTOPKA

(4) Združenje evropskih pivovarjev je 6. oktobra 2021 Komisijo obvestilo, da želi umakniti pritožbo.

(5) V skladu s členom 5(2) Uredbe (EU) 2015/1843 se postopek lahko zaključi, če se pritožba umakne, razen če takšen zaključek ne bi bil v interesu Unije. V skladu s členom 12(1) Uredbe (EU) 2015/1843 se postopek ustavi, kadar interesi Unije ne zahtevajo ukrepanja.

(6) Preiskava ni razkrila nobenih znakov, da ustavitev ne bi bila v interesu Unije. Zlasti se je ponovno začel izvoz pijače „Tequila“ za prizadetega evropskega pivovarja, domnevni ukrep pa nima sistemskega učinka na druge družbe EU.

(7) Komisija je zato sklenila, da bi bilo treba ustaviti postopek pregleda trgovinskih ovir, ki jih uporabljajo Združene mehiške države in vključujejo zavrnitev izdaje izvoznih potrdil za žgano pijačo „Tequila“.

(8) Ta sklep je v skladu z mnenjem odbora, ustanovljenega s členom 7(1) Uredbe (EU) 2015/1843 –

SPREJELA NASLEDNJI SKLEP:

Člen 1 Postopek pregleda v zvezi z zavrnitvijo izdaje izvoznih potrdil za žgano pijačo „Tequila“ s strani Združenih mehiških držav se ustavi.

Člen 2 Ta sklep začne veljati dan po objavi v Uradnem listu Evropske unije.

V Bruslju, 3. februarja 2022 Za Komisijo predsednica Ursula VON DER LEYEN

(1) UL L 272, 16.10.2015, str. 1.

(2) UL C 265, 13.8.2020, str. 3.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju, testu in preboleli bolezni v zvezi s COVID-19, ki jih Republika Benin izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju, testu in preboleli bolezni v zvezi s COVID-19, ki jih Republika Benin izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
(3)

Pričakuje se, da bodo pogodbenice Barcelonske konvencije in njenih protokolov na 22. zasedanju od 7. do 10. decembra 2021 sprejele sklep (v nadaljnjem besedilu: sklep pogodbenic) o spremembi regionalnega načrta za ravnanje z morskimi odpadki v Sredozemlju (v nadaljnjem besedilu: regionalni načrt) v okviru člena 15 Protokola o virih na kopnem. Sklep pogodbenic bo zagotovil nove opredelitve pojmov in razširil področje uporabe ukrepov na štirih ključnih področjih (ekonomski instrumenti, krožno gospodarstvo plastike, kopenski viri morskih odpadkov in morski viri morskih odpadkov).
(6)

Italija je v odgovor na zahtevo Komisije predložila razlago odstotka omejitve, ki se uporablja za pravico do odbitka DDV. Italija zatrjuje, da je stopnja v višini 40 % še vedno upravičena. Prav tako zatrjuje, da je odstopanje od zahteve iz člena 26(1)(a) Direktive 2006/112/ES še vedno potrebno za preprečitev dvojnega obdavčevanja. Nadalje zatrjuje, da so ti posebni ukrepi utemeljeni s potrebo po poenostavitvi postopka obračunavanja DDV in preprečevanju davčnih utaj, ki izhajajo iz nepravilnega vodenja evidenc in lažnih davčnih napovedi.
(3)

Organizacija za varnost in sodelovanje v Evropi (OVSE) je zaprosila za podaljšanje obdobja izvajanja Sklepa (SZVP) 2019/2009 za trinajst mesecev, tj. do 23. januarja 2024, saj so zaradi posledic pandemije COVID-19 ter neizzvane in neupravičene vojne agresije Rusije proti Ukrajini nastale zamude pri izvajanju projektnih dejavnosti na podlagi Sklepa (SZVP) 2019/2009.
(2)

Na podlagi pregleda Sveta Sklepa (SZVP) 2015/1763 bi bilo treba omejevalne ukrepe podaljšati do 31. oktobra 2023, tri osebe pa črtati s seznama fizičnih in pravnih oseb, subjektov in organov, za katere veljajo omejevalni ukrepi, kot je določeno v Prilogi k Sklepu (SZVP) 2015/1763.
(6)

Izbruh COVID-19 in izredni ukrepi, ki jih je Grčija v letih 2020, 2021 in 2022 uvedla za zajezitev izbruha ter njegovih socialno-ekonomskih učinkov in učinkov, povezanih z zdravjem, so imeli in imajo še vedno zelo močan vpliv na javne finance. Primanjkljaj in dolg sektorja država sta v Grčiji leta 2020 znašala 10,2 % oziroma 206,3 % bruto domačega proizvoda (BDP), konec leta 2021 pa sta se zmanjšala na 7,4 % oziroma 193,3 %. Glede na napoved Komisije iz pomladi 2022 naj bi primanjkljaj sektorja država Grčije do konca leta 2022 znašal 4,3 % bruto domačega proizvoda (BDP), dolg sektorja država pa 185,7 % BDP. Glede na vmesno napoved Komisije iz poletja 2022 naj bi se BDP Grčije v letu 2022 povečal za 4,0 %.
(12)

Komisija je po pregledu harmoniziranih standardov EN ISO 12402-2:2020, EN ISO 12402-3:2020 in EN ISO 12402-4:2020 skupaj s predstavniki držav članic in deležniki v strokovni skupini za osebno zaščitno opremo sklenila, da določbe navedenih harmoniziranih standardov, katerih cilj je zajeti osnovne zdravstvene in varnostne zahteve iz točke 1.1.1 Načela načrtovanja – Ergonomija, točke 1.2.1 Neškodljivost osebne varovalne opreme – Odsotnost inherentnih tveganj in drugih motečih dejavnikov ter točke 3.4 Zaščita v tekočinah iz Priloge II k Uredbi (EU) 2016/425, ne obravnavajo ustrezno povezanih tveganj, zlasti tveganja utopitve v zvezi z napihljivimi rešilnimi jopiči. Zadevni harmonizirani standardi dejansko ne vključujejo posebnih zahtev za zagotovitev, da bi naprava za napihovanje pravilno delovala v vseh razumnih okoliščinah uporabe in predvidljivega vedenja uporabnikov, da se zagotovi ustrezna zaščita pred tveganjem utopitve. Zato je Komisija ugotovila, da bi lahko proizvodi, zasnovani in proizvedeni v skladu z navedenimi standardi, še naprej povzročali nezgode in incidente, ki so se pripetili poklicnim uporabnikom in potrošnikom.
(2)

To sledi pregledu strategije denarne politike, ki ga je opravil Svet ECB, in spremljajočemu akcijskemu načrtu, povezanim s podnebjem, ki sta bila objavljena 8. julija 2021 (1). V tej zvezi je Svet ECB potrdil, da je obravnavanje podnebnih sprememb svetovni izziv in prednostna naloga politike v Evropski uniji, ter poudaril, da podnebne spremembe in prehod na bolj trajnostno gospodarstvo učinkujejo na obete za stabilnost cen, saj vplivajo na različne makroekonomske kazalnike in na transmisijo denarne politike. Fizična tveganja in tveganja prehoda, povezana s podnebnimi spremembami, lahko vplivajo na vrednost in profil tveganosti sredstev v bilanci stanja Eurosistema. To velja zlasti za nakupe vrednostnih papirjev podjetniškega sektorja, saj so finančna tveganja, povezana s podnebjem, za bilanco stanja Eurosistema pri dokončnih nakupih večja kot pri poslih posojanja. Ukrepi so zato potrebni, da bi lahko Eurosistem čim bolj učinkovito upravljal finančna tveganja, povezana s podnebjem, ki jim je izpostavljen pri izvajanju denarne politike, v skladu s svojim poglavitnim ciljem, da ohranja stabilnosti cen. Sprejetje ukrepov Eurosistema za omejitev tveganja finančnih izgub je del opredelitve in izvajanja denarne politike, ki se izraža tudi v členu 18.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB), v skladu s katerim lahko Eurosistem sklepa kreditne posle na podlagi ustreznega zavarovanja posojil.
(1)

v členu 3 se odstavek 1 nadomesti z naslednjim: „1. Referenčni finančni znesek za izvajanje projekta iz člena 1 znaša: — 2 059 838 EUR za obdobje od 1. oktobra 2020 do 28. februarja 2022, — 2 200 000 EUR za obdobje od 1. marca 2022 do 30. septembra 2022, — 2 200 000 EUR za obdobje od 1. oktobra 2022 do 30. septembra 2023. Svet do 1. marca 2023 pregleda referenčni znesek med drugim na podlagi stopnje absorpcije in ocene potreb, ki jo izvedeta ESZD in Komisija.“;
(1)

v členu 2 se odstavek 1 nadomesti z naslednjim: „1. Strateški cilji EUAM RCA so: (a) podpora razvoju zmogljivosti za vodenje in upravljanje, ki temeljita na pravilih, v okviru Ministrstva za notranje zadeve in javno varnost Srednjeafriške republike, in sicer pri oblikovanju, izvajanju, razvoju in spremljanju vseh zadevnih kategorij načrtovanja; (b) podpora trajnostni preobrazbi notranjih varnostnih sil Srednjeafriške republike ter njihovemu učinkovitemu operativnemu delovanju in razporejanju; (c) pomoč pri razvoju celostne podpore za notranje varnostne sile Srednjeafriške republike s tesnim usklajevanjem, zagotavljanjem enotnosti ukrepanja in dopolnjevanja prizadevanj z ustreznimi akterji; (d) izdelava celovite slike razmer s pomočjo namenskih analitičnih zmogljivosti, tudi na področjih, kot sta strateško komuniciranje in politično-varnostni razvoj; (e) podpora prizadevanjem za strateško komuniciranje za spodbujanje vrednot Unije, spodbujanje ukrepanja Unije ter razkrivanje kršitev in zlorab človekovih pravic in mednarodnega humanitarnega prava s strani tujih sil v Srednjeafriški republiki.“;
(11)

Da se omogoči dovolj časa za dokončanje postopkov revizije za vse skupine proizvodov in da se imetnikom dovoljenj zagotovi tržna kontinuiteta, bi bilo treba obdobje veljavnosti sedanjih meril ter z njimi povezanih zahtev za ocenjevanje in preverjanje podaljšati do 31. decembra 2025 za notranje in zunanje barve in lake, do 31. decembra 2026 za posteljne vložke, do 31. decembra 2023 za vpojne higienske proizvode in do 31. decembra 2026 za pohištvo ter talne obloge na osnovi lesa, plute in bambusa.
(1)

Svet je 28. februarja 2022 sprejel Sklep (SZVP) 2022/339 (1), ki je vzpostavil ukrep pomoči z referenčnim finančnim zneskom 50 000 000 EUR, namenjen kritju financiranja dobave opreme in blaga, ki nista zasnovana za uporabo smrtonosne sile, kot so osebna varovalna oprema, kompleti za prvo pomoč in gorivo, ukrajinskim oboroženim silam.
(2)

Unija ne priznava nezakonite priključitve Krima in Sevastopola Ruski federaciji in jo še naprej obsoja kot kršitev mednarodnega prava. Unija je še naprej trdno odločena zagovarjati suverenost in ozemeljsko nedotakljivost Ukrajine znotraj njenih mednarodno priznanih meja in zavezana doslednemu izvajanju politike nepriznavanja.
(2)

V skladu z navedenimi določbami kadrovskih predpisov se nominalni osebni prejemki uradnikov EU in upokojencev vmes posodobijo zaradi stopnje inflacije v višini ±3,0 % ali več v šestmesečnem obdobju od junija do decembra prejšnjega koledarskega leta. Za obdobje od 1. julija 2021 do 1. januarja 2022 je bil skupni indeks določen na 103,5, kar pomeni stopnjo inflacije +3,5 %. Ker ta sprememba presega prag 3 %, je potrebna posodobitev s 1. januarjem 2022.